**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 19.07.2023, ora 08:00 – 20.07.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 20.07.2023, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 19.07.2023, la ora 12:00, **Atenționarea Hidrologică nr. 93 – COD GALBEN**, valabilă în intervalul *19.07.2023 ora 15:00 – 20.07.2023 ora 14:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Tur, Someşul Mare, Crişul Alb, Mureş, Bega, Timiş, Bârzava, Caraş, Nera, Cerna, Jiu*, cu posibile depăşiri ale **COTELOR DE ATENŢIE.**

Această **Atenționare Hidrologică** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ARAD, BISTRIŢA-NĂSĂUD, CARAŞ-SEVERIN, GORJ, HUNEDOARA, MARAMUREŞ, MEHEDINŢI, SATU MARE și TIMIŞ (9 prefecturi) – COD GALBEN*.

**RÂURI**

**Debitele au fost în creștere,** ca urmare a precipitațiilor căzute în interval și propagării pe râurile din bazinele hidrografice: Vișeu, Iza, Lăpuș, Caraș, Nera, Cerna, bazinele superioare ale Turului, Someșului, Crișului Alb, Mureșului, Târnavelor, Begăi, Bârzavei, Moraviței, Jiului, Oltului, Bistriței, bazinul superior și mijlociu al Timișului și afluenții Mureșului inferior, în scădere pe râurile din bazinele hidrografice: Someșul Mic, Crasna, Barcău, Crișul Repede, Crișul Negru, Arieș, bazinele mijlocii și inferioare al Someșului și Crișului Alb, cursurile inferioare ale Timișului, Bârzavei, Moraviței și cursul mijlociu al Mureșului și relativ staționare pe celelalte râuri.

Scurgeri importante pe versanţi, torenţi şi pâraie, viituri rapide pe râurile mici cu efecte de inundaţii locale şi creşteri importante de debite şi niveluri s-au înregistrat pe unele râuri din Maramureș, Transilvania, Banat și Oltenia, ca urmare a precipitațiilor căzute în interval sub formă de aversă, izolat mai însemnate cantitativ.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile Someșul Mic și Bârzava, și mai mici (sub 30% din normalele lunare) pe râurile din bazinele hidrografice: Lăpuș, Barcău, Timiș, Vedea, Tazlău, Rm. Sărat, Bârlad, Jijia, pe unii afluenţi ai Sucevei, Moldovei, Bistriței și pe râurile din Dobrogea.

În interval au fost emise două **AVERTIZĂRI HIDROLOGICE** pentru fenomene imediate și șapte **ATENȚIONĂRI HIDROLOGICE** pentru fenomene imediate.

Este în vigoare **ATENȚIONAREA HIDROLOGICĂ nr. 93** din 19.07.2023.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în creștere** ca urmare a precipitațiilor prevăzute și propagării pe râurile din bazinele hidrografice: Vișeu, Iza, Tur, Lăpuș, Bega, Timiș, Bârzava, Moravița, Caraș, Nera, Cerna, Jiu, Olt, Moldova, Suceava, bazinele superioare și mijlocii ale Someșului, Mureșului, Argeșului, Ialomiței, Buzăului, Bistriței și bazinul superior al Vedei, în scădere pe râurile din bazinele hidrografice: Someșul Mic, Crasna, Barcău, Crișuri, Arieș, bazinele inferioare ale Someșului și Mureșului și relativ staționare pe celelalte râuri.

Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri importante de debite şi niveluri pe unele râuri din nordul, centrul, sudul țării și zonele de munte, ca urmare a precipitațiilor prognozate sub formă de aversă, izolat mai însemnate cantitativ.

Se menține în vigoare **ATENȚIONAREA HIDROLOGICĂ nr. 93** din 19.07.2023 până la ora 14.

**DUNĂRE**

**Debitul la intrarea în țară (secțiunea Baziaș) în intervalul 19.07 – 20.07.2023 a fost în creștere, având valoarea de 3400 m3/s**, sub media multianuală a lunii iulie (5350 m3/s).

În aval de Porțile de Fier, debitele au fost în creștere la Gruia și în scădere pe sectorul Calafat – Tulcea.

**Debitul la intrarea în țară (secțiunea Baziaș) va fi în creștere (3500 m3/s).**

În aval de Porțile de Fier, debitele vor fi creștere pe sectorul Gruia – Bechet și în scădere pe sectorul Corabia – Tulcea.

**2.** **Situaţia meteorologică în intervalul 19.07.2023, ora 09:00 –20.07.2023, ora 06:00**

**Administraţia Naţională de Meteorologie** (A.N.M.) a emis la data de 19.07.2023, la ora 10:00, **Avertizarea Meteorologică nr. 92**, conform căreia:

**MESAJ 1**

**- COD GALBEN:** „*În intervalul 19 iulie, ora 12:00 – 20 iulie, ora 10:00, la început în Banat, iar spre seara și noaptea și în Oltenia, vestul Munteniei, Maramureș și local în Transilvania și la munte vor fi perioade cu instabilitate atmosferică, ce se va manifesta prin intensificări ale vântului (rafale în general de 55...70 km/h), vijelii, grindină, frecvente descărcări electrice și averse torențiale (în intervale foarte scurte de timp cantitățile de apă vor fi de 20...25 l/mp și izolat peste 30...40 l/mp).”*

**- COD PORTOCALIU:** „*În intervalul 19 iulie, ora 18:00 – 20 iulie, ora 10:00, în Banat și vestul Olteniei vor fi perioade cu instabilitate atmosferică accentuată. Aceasta se va manifesta prin intensificări ale vântului (rafale de 70...90 km/h și izolat de peste 100 km/h), vijelii puternice, grindină de medii și posibil mari dimensiuni, frecvente descărcări electrice și averse torențiale (în intervale scurte de timp, de 1 până la 3 ore, cantitățile de apă vor fi de 30...40 l/mp și izolat peste 50...60 l/mp).”*

**MESAJ 2**

**- COD GALBEN:** „*Valul de căldură se va menține în Banat, Oltenia, Muntenia, Dobrogea, precum și în sudul Crișanei și al Moldovei. Va fi caniculă, disconfort termic ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa în general între 33 și 37 de grade, iar cele minime între 18 și 23 de grade.”*

**- COD PORTOCALIU:** „*În județele Dolj, Olt și Teleorman se vor înregistra temperaturi maxime de 38...39 de grade, disconfortul termic va fi accentuat, iar indicele temperatură-umezeală (ITU) va depăși pragul critic de 80 de unități. Temperaturile minime se vor situa în general peste 20...22 de grade.”*

**MESAJ 3**

**- COD GALBEN:** „*Valul de căldură se va menține în Muntenia, Dobrogea, jumătatea sudică a Moldovei și Olteniei. Va fi caniculă, disconfort termic ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa în general între 33 și 37 de grade, iar cele minime între 18 și 23 de grade. Notă: valul de căldură și disconfortul termic vor persista, îndeosebi în regiunile sudice și în următoarele zile.”*

Această **Avertizare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- ARAD, ARGEŞ, BACĂU, BISTRIŢA-NĂSĂUD, CARAŞ-SEVERIN, DÂMBOVIŢA, DOLJ, GIURGIU, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, SATU MARE, SUCEAVA, OLT, TELEORMAN, TIMIŞ și VÂLCEA (21 prefecturi) – COD GALBEN (MESAJ 1);*

*- CARAŞ-SEVERIN, DOLJ, GORJ, MEHEDINŢI și TIMIŞ (5 prefecturi) – COD PORTOCALIU (MESAJ 1);*

*- ARAD, ARGEŞ, BRĂILA, BUZĂU, CARAŞ-SEVERIN, CĂLARAŞI, CONSTANŢA, DÂMBOVIŢA, DOLJ, GALAŢI, GIURGIU, GORJ, IALOMIŢA, ILFOV, MEHEDINŢI, OLT, PRAHOVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (24 prefecturi) – COD GALBEN (MESAJ 2);*

*- DOLJ, OLT și TELEORMAN (3 prefecturi) – COD PORTOCALIU (MESAJ 2);*

*- ARGEŞ, BACĂU, BRĂILA, BUZĂU, CĂLARAŞI, CONSTANŢA, DÂMBOVIŢA, DOLJ, GALAŢI, GIURGIU, IALOMIŢA, ILFOV, OLT, PRAHOVA, TELEORMAN, TULCEA, VASLUI, VRANCEA şi Municipiul BUCUREŞTI (19 prefecturi) – COD GALBEN (MESAJ 3).*

**ÎN ŢARĂ**

Valul de căldură a persistat în regiunile sudice și sud-estice, unde pe arii relativ extinse a fost caniculă și disconfort termic accentuat. În restul țării, vremea a fost călduroasă și pe alocuri în vest s-a mai atins starea de caniculă și s-a resimțit disconfort termic. Indicele temperatură-umezeală (ITU) a atins și depășit pragul critic de 80 de unități în cea mai mare parte a Banatului, Olteniei, Munteniei și Dobrogei, în sudul Moldovei, local în Crișana și izolat în Transilvania. Cerul a fost variabil și mai ales după-amiaza și noaptea au fost înnorări temporar accentuate, averse, pe alocuri torențiale și frecvente descărcări electrice, local la munte, în Maramureș, Moldova, Transilvania, Banat, Oltenia, Muntenia și pe arii mai restrânse în Dobrogea. În intervale scurte de timp cantitățile de apă înregistrate au depășit 15...20 l/mp și punctiform 25...40 l/mp. Au fost consemnate căderi de grindină pe raza județelor Gorj, Covasna, Bacău și Neamț și din surse externe și în județul Mureș. Vântul a suflat slab și moderat, cu intensificări asociate averselor, cu rafale de 55...70 km/h și izolat de peste 90 km/h, iar în zona localităților Drobeta-Turnu Severin, Târgu Jiu, Calafat, Băilești, Bechet, Craiova, Slatina, Turnu Măgurele și Botoșani a luat aspect de vijelie. Temperaturile maxime s-au încadrat între 27 de grade la Ocna Șugatag și Joseni și 38 de grade la Calafat, Turnu Măgurele, Zimnicea și București - Filaret, iar la ora 06.00, se înregistrau valori termice cuprinse între 14 grade la Miercurea Ciuc și 26 de grade la Cernavodă.

***Observații:*** *de ieri, de la ora 06.00, au fost în vigoare 34 de mesaje pentru fenomene meteorologice periculoase imediate:*

*- 3 avertizări cod roșu, 2 emise de SRPV Craiova și 1 emisă de SRPV Sibiu;*

*- 18 avertizări cod portocaliu: 9 emise de SRPV Bacău, 3 emise de SRPV Sibiu, 3 emise de SRPV Craiova, 2 emise de SRPV Cluj și 1 emisă de CNPM pentru Muntenia;*

*- 13 atenționări cod galben: 7 emise de SRPV Bacău, 2 emise de SRPV Sibiu, 3 emise de CNPM pentru Muntenia și 1 emisă de SRPV Cluj.*

**LA BUCUREŞTI**

Valul de căldură și disconfortul termic accentuat s-au menținut. Astfel, temperatura maximă a fost de 36 de grade la Afumați, 37 de grade la stația meteo Băneasa și 38 de grade la Filaret, iar indicele temperatură-umezeală (ITU) a depășit pragul critic de 80 de unități. Cerul a fost variabil, cu înnorări, averse și descărcărcări electrice în a doua parte a nopții. Vântul a suflat slab și moderat. La ora 06.00, se înregistrau 21 de grade în Băneasa și 24 de grade la Filaret și Afumați.

**3. Prognoza meteorologică în intervalul 20.07.2023, ora 09:00 –21.07.2023, ora 09:00**

**ÎN ŢARĂ**

Vremea va fi în continuare călduroasă în cea mai mare parte a țării, iar canicula va persista în Muntenia, Dobrogea, jumătatea sudică a Moldovei și a Olteniei, unde disconfortul termic se va menține ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor încadra între 25 de grade în Maramureș și în jurul a 37 de grade mai ales în Bărăgan și Podișul Dobrogei, iar minimele termice vor fi cuprinse în general între 14 și 22 de grade. În majoritatea regiunilor, vor fi perioade în care instabilitatea atmosferică se va manifesta prin dezvoltări noroase convective, averse torențiale, descărcări electrice și intensificări de scurtă durată ale vântului; fenomenele vor fi mai frecvente în nord-nord-vest și centru, în zonele de deal și de munte, se vor semnala cu caracter local în sud și sud-est și pe spații mici în rest. Se vor înregistra și cantități de apă mai însemnate (pe alocuri de 20...25 l/mp și izolat de peste 30...40 l/mp), iar probabilitatea pentru vijelii și grindină va fi ridicată.

**LA BUCUREŞTI**

Valul de căldură se va menține. Va fi caniculă și disconfort termic accentuat, iar indicele temperatură-umezeală (ITU) va depăși pragul critic de 80 de unități. Temperatura maximă va fi de 35...37 de grade, iar cea minimă de 20...22 de grade. Vor fi perioade cu înnorări accentuate, intensificări de scurtă durată ale vântului, descărcări electrice și averse, iar probabilitatea pentru vijelie și grindină va fi ridicată.

1. ***CALITATEA APELOR***

**1. Pe fluviul Dunărea**

***Administrația Națională Apele Române*** informează despre producerea, la data de 19.07.2023, în jurul orei 14:30, unei poluări accidentale cu produs petrolier (motorină) a apei fluviului Dunărea, în zona portului Bechet (km fl. 679), județul Dolj. În urma deplasării pe teren a reprezentanților A.B.A. Jiu, s-au constatat următoarele:

- în portul Bechet, în timpul manevrelor de coborâre de pe bac, un autotren a avariat rezervorul de motorină folosit pentru răcirea încărcăturii;

- în urma avariei s-au scurs 200 de litri de motorină pe rampa de îmbarcare/debarcare a bacului;

- personalul de pe bac a intervenit cu Spill-Sorb și a curățat o parte din produsul petrolier;

- pe suprafața apei fluviului Dunărea au fost observate mici irizații de produs petrolier, intervenindu-se cu material absorbant.

S-au prelevat probe de apă. S.G.A. Dolj va monitoriza în continuare zona.

Poluarea are un caracter local și se va resimți în aval sub formă de irizații.

**2. Pe râurile interioare**

***Administrația Națională Apele Române*** informează că la data de 19.07.2023, la ora 13:30, a fost semnalată o posibilă poluare cu o spumă albă a malului stâng al râului Crișul Repede, în aval de podul Sf. Ladislau din municipiul Oradea, județul Bihor. Echipa de intervenții la poluări accidentale din cadrul A.B.A. Crișuri s-a deplasat pe teren pentru investigații. Se va reveni cu informații.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 18.07.2023 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stația B-28** (com. Glina, jud. Ilfov). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

***Agenţia pentru Protecţia Mediului Constanța*** informează despre producerea, la data de 15.07.2023, ora 13:10, unui incendiu care a afectat 3 ha arboret cu vârsta de 6 ani pe raza O.S. Băneasa, localitatea Canlia, judeţul Constanța. Incendiul a fost stins în urma intervenției cu o mașină de pompieri, șase tractoare și două cisterne. Nu se cunosc cauzele producerii incendiului.

***Agenţia pentru Protecţia Mediului Constanța*** informează despre producerea, la data de 15.07.2023, ora 15:30, unui incendiu care a afectat 3 ha arboret cu vârsta de 8 ani pe raza O.S. Băneasa, localitatea Dobromiru din Deal, judeţul Constanța. Incendiul a fost stins în urma intervenției cu o mașină de pompieri și un tractor. Nu se cunosc cauzele producerii incendiului.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare, conform OM 1978/2010, în intervalul 18.07.2023-19.07.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei I de aplicare a restricțiilor;

- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti;

- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.

**DIRECȚIA COMUNICARE**